Rikunarita-ORG/Wikinium huggingface dataset:
# എൽ (ഇംഗ്ലീഷക്ഷരം)

**ഇംഗ്ലീഷ് വിലാസം**
പ്രദർശിപ്പിക്കുക

Wiktionary
 l എന്ന വാക്കിനർത്ഥം മലയാളം വിക്കി നിഘണ്ടുവിൽ കാണുക

| L |
| --- |
| ലത്തീൻ അക്ഷരമാല |
|   | Aa | Bb | Cc | Dd |   |
| Ee | Ff | Gg | Hh | Ii | Jj |
| Kk | Ll | Mm | Nn | Oo | Pp |
| Qq | Rr | Ss | Tt | Uu | Vv |
|   | Ww | Xx | Yy | Zz |   |

ആധുനിക ഇംഗ്ലീഷ് അക്ഷരമാലയുടെയും ഐ‌എസ്ഒ അടിസ്ഥാന ലാറ്റിൻ അക്ഷരമാലയുടെയും പന്ത്രണ്ടാമത്തെ അക്ഷരമാണ് **L** അല്ലെങ്കിൽ **l** . ഇംഗ്ലീഷിൽ ഇതിന്റെ പേര് **എൽ** എന്നാകുന്നു. (pronounced /ɛഎൽ / ), ബഹുവചനം *ELS.*

## ചരിത്രം

| ഈജിപ്ഷ്യൻ ഹൈറോഗ്ലിഫ് | ഫീനിഷ്യൻ  *lamedh* | എട്രൂസ്‌കാൻ എൽ | ഗ്രീക്ക്  *ലാംഡ* |
| --- | --- | --- | --- |
|

|  |  |
| --- | --- |
|

|  |
| --- |
|  |

 |

 |  |  |  |

## എഴുത്ത് സംവിധാനങ്ങളിൽ ഉപയോഗിക്കുക

## അനുബന്ധ പ്രതീകങ്ങൾ

## കമ്പ്യൂട്ടിംഗ് കോഡുകൾ

| അക്ഷരം | L | l |
| --- | --- | --- |
| **Unicode name** | LATIN CAPITAL LETTER L |     LATIN SMALL LETTER L |
| Encodings | decimal | hex | decimal | hex |
| Unicode | 76 | U+004C | 108 | U+006C |
| UTF-8 | 76 | 4C | 108 | 6C |
| Numeric character reference | &#76; | &#x4C; | &#108; | &#x6C; |
| EBCDIC family | 211 | D3 | 147 | 93 |
| ASCII 1 | 76 | 4C | 108 | 6C |

Also for encodings based on ASCII, including the DOS, Windows, ISO-8859 and Macintosh families of encodings.
## മറ്റ് പ്രാതിനിധ്യങ്ങൾ

|  |  |
| --- | --- |
| NATO phonetic | Morse code |
| Lima | ·–·· |

|  |  |  |
| --- | --- | --- |
|  |  |  |
| Signal flag | Flag semaphore | Braille dots-123 |

## അവലംബം

## ബാഹ്യ ലിങ്കുകൾ

* Media related to L at Wikimedia Commons
* L എന്നതിന്റെ വിക്ഷണറി നിർ‌വചനം.
* l എന്നതിന്റെ വിക്ഷണറി നിർ‌വചനം.
* ℓ എന്നതിന്റെ വിക്ഷണറി നിർ‌വചനം.
# പ്രയോഗം

ഒരു ക്രിയയുടെ ആകാംക്ഷാപൂർത്തിക്ക് ആവശ്യമുള്ള കാരകങ്ങളിൽ ഏതിന് പ്രാധാന്യം കല്പിക്കുന്നുവോ ആ ക്രിയയ്ക്ക് ആ കാരകത്തിൽ പ്രയോഗം എന്നു പറയുന്നു. രണ്ടുതരം പ്രയോഗങ്ങളാണ് മലയാളത്തിൽ ഉള്ളത്. അവ കർത്തരി പ്രയോഗം, കർമ്മണി പ്രയോഗം എന്നിവയാണ്.

കർതൃകാരകത്തിന് പ്രാധാന്യം ഉള്ളത് കർത്തരി പ്രയോഗം. കർമ്മകാരകത്തിന് പ്രാധാന്യമുളളത് കർമ്മണിപ്രയോഗം.

ഉദാ – രാമൻ രാവണനെ കൊന്നു. (കർത്തരിപ്രയോഗം)

രാവണൻ രാമനാൽ കൊല്ലപ്പെട്ടു (കർമണിപ്രയോഗം)

കർത്തരി പ്രയോഗത്തിൽ കർത്താവ് നിർദ്ദേശികാവിഭക്തിയിലും കർമ്മം പ്രതിഗ്രാഹികയിലുമായിരിക്കും. കർമ്മം നപുംസകമാണെങ്കിൽ നിർദ്ദേശികാരൂപം.

ഉദാ – അവൾ ചെടി വെച്ചു

പോലീസ് പ്രതിയെ വെറുതെ വിട്ടു
# ഗൂഗോൾ

**ഇംഗ്ലീഷ് വിലാസം**
പ്രദർശിപ്പിക്കുക

ഒന്നിനെ തുടർ‌ന്ന് 100 പൂജ്യങ്ങൾ വരുന്ന സംഖ്യയാണ് **ഗൂഗോൾ** എന്നറിയപ്പെടുന്നത്. 1920-ൽ അമേരിയ്ക്കൻ ഗണിതശാസ്ത്രജ്ഞനായ എഡ്വേർ‌ഡ് കാസ്‌നർ ആണ് ഗൂഗോൾ എന്ന് ആ സംഖ്യയെ നാമകരണം ചെയ്തത്. അദ്ദേഹത്തിന്റെ 9 വയസ്സ് പ്രായമുള്ള അനന്തരവനാണ് ഈ പേർ നിർ‌ദ്ദേശിച്ചതെന്ന് പറയപ്പെടുന്നു

ദ്വയാങ്കവ്യവസ്ഥയിൽ ഈ സംഖ്യ സൂചിപ്പിയ്ക്കാൻ 333 ബിറ്റ്സ് ഉപയോഗിയ്ക്കുന്നു.ഈ സംഖ്യയുടെ അളവ് 70! ന്റെ പരിമാണത്തിന് ഏകദേശം തുല്യമാണ്.മൗലികകണങ്ങളുടെ എണ്ണം,സാദ്ധ്യമായ ചെസ്സ് കളികളുടെ എണ്ണം തുടങ്ങി സാധാരണ നിലയിൽ എണ്ണിത്തിട്ടപ്പെടുത്താൻ അസാദ്ധ്യമായ വളരെ വലിയ സംഖ്യകളെ സൂചിപ്പിയ്ക്കാൻ ഈ സംഖ്യ ഉപയോഗിയ്ക്കപ്പെടുന്നു.

ഗൂഗോൾ എന്ന സംഖ്യയിൽ‌നിന്നും വികസിച്ചതാണ് ഗൂഗോപ്ലക്സ്.ഒന്നിനെ തുടർ‌ന്ന് ഒരു ഗൂഗോൾ പൂജ്യങ്ങൾ വരുന്ന സംഖ്യയാണിത്.

ഗണിതശാസ്ത്രത്തിൽ ഈ സംഖ്യയ്ക്ക് വലിയ പ്രാധാന്യം ഇല്ലെങ്കിലും എഡ്വേർ‌ഡ് കാസ്‌നർ അനന്തത്തിന് വലിയ സംഖ്യകളിൽ നിന്നുമുള്ള വ്യത്യാസം വിവരിയ്ക്കാൻ ഉപയോഗിച്ചിരുന്നത് ഈ സംഖ്യയായിരുന്നു.

## സൂചിപ്പിയ്ക്കുന്ന രീതികൾ

 WIKINIUM\_MATH\_PH\_0

 WIKINIUM\_MATH\_PH\_2

 WIKINIUM\_MATH\_PH\_4

## പ്രത്യേകതകൾ

* ഈ സംഖ്യയിൽ കാണപ്പെടുന്ന അഭാജ്യസംഖ്യകൾ 2, 5 എന്നിവയാണ്.

* പ്രപഞ്ചത്തിൽ കാണപ്പെടുന്ന മൗലികകണങ്ങളുടെ ആകെ എണ്ണത്തേക്കാളും( WIKINIUM\_MATH\_PH\_6 ) വലുതാണ്‌ ഈ സംഖ്യ.

## പ്രാധാന്യം

* ഇന്ന് വലിയ സംഖ്യയായി കരുതപ്പെടുന്ന അവഗാഡ്രോ സംഖ്യ,ഗൂഗോളിന്റെ നാലാം‌മൂലത്തേക്കാൾ ചെറുതാണ്

* തമോദ്വാരങ്ങൾക്ക് സംഭവിയ്ക്കുന്ന ശോഷണം സ്ഥിരീകരിച്ചിട്ടുണ്ട്.ഏകദേശം 2\*1030കി.ഗ്രാം വരുന്നതാണ് സൗരപിണ്ഡം.ഈ ഭാരത്തിന്റെ 105ന്റേയും 1010 ഇടയിൽ ഭാരം വരുന്ന തമോദ്വാരങ്ങളാണ് സൂപർ മാസ്സീവ് തമോദ്വാരങ്ങൾ.ഇവയ്ക്ക് ശോഷണം സംഭവിയ്ക്കാനെടുക്കുന്ന സമയം ഏകദേശം ഒരു ഗൂഗോൾ വർഷം ആണത്രേ!

* സാദ്ധ്യമായ ചെസ്സ് കളികളുടെ ഏറ്റവുംചെറിയ എണ്ണം ഷാനോൺ സംഖ്യ(10120) എന്ന സംഖ്യ കൊണ്ട് സൂചിപ്പിയ്ക്കുന്നു.ഈ സംഖ്യ ഒരു ഗൂഗോളിനേക്കാൾ വലുതാണ്.

* മഹാവിസ്ഫോടനത്തിനു ശേഷം കഴിഞ്ഞുപോയ പ്ലാങ്ക് സമയത്തേക്കാൾ വലുതാണ് ഒരു ഗൂഗോൾ.പ്രോടോൺ എന്ന കണത്തിന്റെ വ്യാസത്തിന്റെ ഏകദേശം 10-20 മടങ്ങ് വരുന്ന പ്ലാങ്ക് ലെങ്ത് എന്നറിയപ്പെടുന്ന ദൂരം പ്രകാശവേഗതയിൽ സഞ്ചരിയ്ക്കാനായി ഫോടോൺ കണം എടുക്കുന്ന സമയമാണ് പ്ലാങ്ക് ടൈം.

## ഗൂഗിൾ

ഗൂഗിൾ എന്ന ഇന്റർ‌നെറ്റ് തിരച്ചിൽ സം‌വിധാനത്തിന്റെ സ്ഥാപകരായ ലാറി പേജും സെർ‌ഗെ ബ്രിനും തങ്ങളുടെ സം‌വിധാനത്തെ അപ്രകാരം വിളിയ്ക്കാൻ പ്രചോദനമായത് ഗൂഗോൾ എന്ന
നാമമത്രേ!സ്ഥാപകരിലൊരാളായ ലാറി പേജ് 1997ൽ സ്റ്റാന്റ്ഫോർ‌ഡ് യുണിവേർ‌സിറ്റിയിലെ സഹപാഠികളുമയി ചർച്ച ചെയ്തതിന്റെ ഫലമായി സിയൻ ആന്റേർ‌സൺ എന്ന വിദ്യാർത്ഥി സാദ്ധ്യമായ എല്ലാ ഡൊമൈൻ നാമങ്ങളും തിരഞ്ഞുകോണ്ടിരിയ്ക്കുന്നതിനിടെ ഗൂഗോൾ എന്ന വാക്കിനെ ഗൂഗിൾ ആയി തെറ്റി വ്യാഖ്യാനിയ്ക്കപ്പെട്ടു.ശേഷം ഗൂഗിൾ എന്ന ഈ പേരുതന്നെ ഇന്റർ‌നെറ്റിൽ നിന്നും ബൃഹത്തായ വിവരശേഖരം പ്രവർ‌ത്തനക്ഷമമാക്കുക എന്ന ലക്ഷ്യത്തോടെ നിശ്ചയിയ്ക്കപ്പെട്ടു.

## അവലംബം
# ഫ്യുണിക്യുലർ ട്രെയിൻ

**ഇംഗ്ലീഷ് വിലാസം**

ഉയർന്ന ചെരിവുകളുള്ള പർവതപ്രദേശങ്ങളിൽ അപൂർവമായി ഉപയോഗിക്കുന്ന സവിശേഷ റെയിൽ സംവിധാനമാണ് **ഫ്യുണിക്യുലർ ട്രെയിൻ**. പർവതമുകളിലും താഴ്വാരത്തുമുള്ള രണ്ടു സ്ഥലങ്ങളെ എളുപ്പത്തിൽ ഇതുവഴി പരസ്പരം ബന്ധിപ്പിക്കാനാകും. കപ്പിയിൽ ചുറ്റിയ ഉരുക്കുവടത്തിന്റെ രണ്ടറ്റത്തും കെട്ടിയ രണ്ട് കാറുകൾ എന്ന് ഹ്യുണിക്യുലർ ട്രെയിനിനെ എളുപ്പത്തിൽ വിശേഷിപ്പിക്കാം .

ഫ്യുണിക്യുലർ ട്രെയിൻ
## പദോൽപ്പത്തിവർണന

ഫ്യുണിക്യുലർ എന്ന വാക്കിന്റെ അർത്ഥം 'കയർകൊണ്ട് വലിക്കുന്നത് എന്നാണ്.

ലോസ് ഏഞ്ചൽസിലുള്ള ഫ്യുണിക്യുലർ റെയിൽവേ
## ഒന്ന് മുകളിലേക്ക് ഒന്ന് താഴേക്ക്

രണ്ട് റെയിൽപ്പാളം : ഇതിന്റെ നടുഭാഗത്ത് മാത്രം ട്രെയിനുകൾക്ക് മാറിപ്പോകാനുള്ള ഡൈവേർഷൻ ഉണ്ടാകും
രണ്ട് ട്രെയിനുകൾ അഥവാ
കാറുകൾ ആണ് ഈ സംവിധാനത്തിലുള്ളത് . ഒന്ന് മുകളിലേക്ക് കയറുമ്പോൾ കേബിളിന്റെ അങ്ങേ തലയ്ക്കുള്ള ട്രെയിൻ താഴേക്കിറങ്ങുന്നു.

## ഗുരുത്വാകർഷണം സഹായിക്കും

ഫ്യുണിക്യുലർ റെയിൽ സംവിധാനം
ദൃഢമായ കേബിളുകൾ കൊണ്ട് രണ്ട് ട്രെയിനുകളെയും ബന്ധിച്ച് ഗുരുത്വാകർഷണത്തെക്കൂടി പ്രയോജനപ്പെടുത്തിയാണ് ഫ്യുണിക്യുലർ റെയിൽവേ പ്രവർത്തിക്കുന്നത് . ഒരു കാറിൽ അധികമാളുകൾ കയറുമ്പോഴുണ്ടാകുന്ന തൂക്കക്കൂടുതലിനെ ബാലൻസ് ചെയ്യാനായി ചില ട്രെയിനുകളിൽ വെള്ളത്തെയാണ് പ്രയോജനപ്പെടുത്തുന്നത്. ഭാരക്കുറവുള്ള ട്രെയിനിൽ സജ്ജീകരിച്ച പ്രത്യേക ടാങ്കിൽ വെള്ളം നിറച്ചാണ് ഇത് സാധിക്കുന്നത്. ഘർഷണബലത്തെ അതിജീവിക്കാനായി ചെറിയൊരു മോട്ടോറും സഹായിക്കും.

## ലിഫ്റ്റ്പോലെ

ലിഫ്റ്റിന്റെ പ്രവർത്തനം പോലെ വലിയ വടമുപയോഗിച്ചാണ് ഫണിക്യുലർ ട്രെയിൻ ഉയർന്ന പ്രദേശത്തേക്കും താഴ്വാരത്തേക്കും സഞ്ചരിക്കുന്നത്.
# കോറിയോഗ്രഫി

നൃത്ത നൊട്ടേഷൻ ഉപയോഗിച്ച് വിവരിച്ച സ്പാനിഷ് നൃത്തമായ കച്ചുച്ചയുടെ നൃത്തം
ചലനം, രൂപം അല്ലെങ്കിൽ രണ്ടും അടിസ്ഥാനമാക്കി ഭൗതിക വസ്തുക്കളുടെ (അല്ലെങ്കിൽ അവയുടെ ചിത്രീകരണം) ചലനങ്ങളുടെ ക്രമം രൂപകല്പന ചെയ്യുന്ന കലയാണ് **കൊറിയോഗ്രഫി** അല്ലെങ്കിൽ നൃത്ത സംവിധാനം. *കൊറിയോഗ്രഫി എന്ന് അതിന്റെ* ഡിസൈനിനെ തന്നെ പരാമർശിക്കാറുണ്ട്. കോറിയോഗ്രാഫി അല്ലെങ്കിൽ നൃത്തസംവിധാനം എന്ന കലയിൽ നിപുണനായ കലാകാരനാണ് കൊറിയോഗ്രാഫർ. ഈ പ്രക്രിയയെ *നൃത്തസംവിധാനം* ചെയ്യുക അല്ലെങ്കിൽ കോറിയോഗ്രാഫിങ് എന്നറിയപ്പെടുന്നു. ബാലെ, ഓപ്പറ, മ്യൂസിക്കൽ തിയറ്റർ, ചിയർലീഡിംഗ്, ഛായാഗ്രഹണം, ജിംനാസ്റ്റിക്സ്, ഫാഷൻ ഷോകൾ, ഐസ് സ്കേറ്റിംഗ്, മാർച്ചിംഗ് ബാൻഡ്, ഷോ ക്വയർ, തിയേറ്റർ, സമന്വയിപ്പിച്ച നീന്തൽ, കാർഡിസ്ട്രി, വീഡിയോ ഗെയിം നിർമ്മാണം, ആനിമേറ്റഡ് ആർട്ട് തുടങ്ങി വിവിധ മേഖലകളിൽ കോറിയോഗ്രാഫി ഉപയോഗിക്കുന്നു. പ്രകടനകലയിൽ, കോറിയോഗ്രാഫി മനുഷ്യ ചലനത്തിനും രൂപസംവിധാനത്തിനും ഉപയോഗിക്കുന്നു. നൃത്തത്തിൽ, കോറിയോഗ്രാഫിയെ ഡാൻസ് കോറിയോഗ്രാഫി അല്ലെങ്കിൽ *നൃത്ത സംഘാടനം* എന്നു വിളിക്കുന്നു.

## പദോൽപ്പത്തി

കോറിയോഗ്രാഫി എന്ന വാക്ക് അക്ഷരാർഥത്തിൽ ഗ്രീക്ക് വാക്കുകളായ "χορεία" (വൃത്താകൃതിയിലുള്ള ഡാൻസ്), "γραφή" (എഴുത്തു) എന്നിവയിൽ നിന്നും ഉണ്ടായതാണ്. 1950 കളിൽ ഇത് ആദ്യമായി അമേരിക്കൻ ഇംഗ്ലീഷ് നിഘണ്ടുവിൽ പ്രത്യക്ഷപ്പെട്ടു, 1936 ൽ ബ്രോഡ്‌വേ ഷോ *ഓൺ യുവർ ടോസിൽ* ജോർജ്ജ് ബാലൻ‌ചൈനിന്റെ പ്രശസ്തിയെത്തുടർന്ന് "കൊറിയോഗ്രാഫർ" എന്ന വാക്ക് ആദ്യമായി ഉപയോഗിച്ചു. ഇതിനുമുമ്പ്, സ്റ്റേജ് ക്രെഡിറ്റുകളും മൂവി ക്രെഡിറ്റുകളും നൃത്തസംവിധായകനെ സൂചിപ്പിക്കുന്നതിന് "അരങ്ങേറിയ സംഘങ്ങൾ", "അരങ്ങേറിയ നൃത്തങ്ങൾ", അല്ലെങ്കിൽ "നൃത്തങ്ങൾ" എന്നിങ്ങനെയുള്ള പദങ്ങൾ ആണ് ഉപയോഗിച്ചിരുന്നത്.

## ഇതും കാണുക

* പ്രസ്ഥാന ഡയറക്ടർ
* കൊറിയോഗ്രാഫർമാരുടെ പട്ടിക
* നൃത്ത അവാർഡുകളുടെ പട്ടിക # നൃത്തം

## അവലംബം

## ബാഹ്യ കണ്ണികൾ

* കോറിയോഗ്രഫി എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ (വിക്കിമീഡിയ കോമൺസിൽ)
# ജൂലൈ 20

**ഇംഗ്ലീഷ് വിലാസം**

ഗ്രിഗോറിയൻ കലണ്ടർ പ്രകാരം **ജൂലൈ 20** വർഷത്തിലെ 201 (അധിവർഷത്തിൽ 202)-ാം ദിനമാണ്.

## ചരിത്രസംഭവങ്ങൾ

* 1810 - ബൊഗോറ്റായിലേയും ന്യൂ ഗ്രാനഡയിലേയും പൗരന്മാർ സ്പെയിനിൽ നിന്നും സ്വാതന്ത്ര്യം പ്രഖ്യാപിച്ചു.
* 1871 - ബ്രിട്ടീഷ് കൊളംബിയ, കാനഡ കോൺഫെഡെറേഷന്റെ ഭാഗമായി.
* 1903 - ഫോർഡ് മോട്ടോർ കമ്പനി അതിന്റെ ആദ്യ കാർ കയറ്റുമതി നടത്തി.
* 1916 - ഒന്നാം ലോകമഹായുദ്ധം: റഷ്യൻ സേന അർ‌മേനിയയിലെ ഗ്യുമിസ്കാനെക് പിടിച്ചടക്കി.
* 1917 - അലക്സാണ്ടർ കെറെൻസ്കി റഷ്യയിലെ താൽക്കാലിക സർക്കാരിന്റെ പ്രധാനമന്ത്രിയായും പ്രസിഡണ്ടായും അവരോധിക്കപ്പെട്ടു. തുടർന്ന് ഒരു വധശ്രമത്തിൽ നിന്നും രക്ഷപ്പെട്ടു.
* 1935 - ലാഹോറിൽ ഒരു മോസ്കിനെച്ചൊല്ലി മുസ്ലീങ്ങളും സിഖുകാരുമായുണ്ടായ തർക്കങ്ങളെത്തുടർന്ന് പതിനൊന്നു പേർ മരിച്ചു.
* 1940 - ലീഗ് ഓഫ് നേഷൻസിൽ നിന്നും ഡെന്മാർക്ക് പിന്മാറി
* 1943 - രണ്ടാം ലോകമഹായുദ്ധം: അമേരിക്കയുടേയും കാനഡയുടേയും സൈന്യം സിസിലിയിലെ എന്ന എന്ന പ്രദേശം പിടിച്ചടക്കി.
* 1944 - ഹിറ്റ്ലർക്കു നേരെ ജർമൻ പട്ടാള കേണലായിരുന്ന ക്ലോസ് വോൻ സ്റ്റോഫൻബർഗിന്റെ നേതൃത്വത്തിൽ നടന്ന വധശ്രമം പരാജയപ്പെട്ടു.
* 1947 - ബർമ്മയിലെ പ്രധാനമന്ത്രിയായിരുന്ന യു ഓങ് സാനേയും അദ്ദേഹത്തിന്റെ മന്ത്രിസഭയിലെ ഏഴംഗങ്ങളേയും വധിച്ച കേസിൽ ബർമ്മ പോലീസ് മുൻ പ്രധാനമന്ത്രിയായിരുന്ന യു സോയേയും മറ്റു പത്തൊമ്പതു പേരേയും അറസ്റ്റു ചെയ്തു.
* 1949 - പത്തൊമ്പതു മാസം നീണ്ട യുദ്ധം അവസാനിപ്പിച്ച് ഇസ്രയേലും സിറിയയും ഒരു ഉടമ്പടിയിലൊപ്പുവച്ചു.
* 1951 - ജോർദ്ദാനിലെ അബ്ദുള്ള ഒന്നാമൻ രാജാവ് ജെറുസലേമിൽ വെള്ളിയാഴ്ച പ്രാർത്ഥനയിൽ പങ്കു കൊള്ളവേ വധിക്കപ്പെട്ടു.
* 1954 - വിയറ്റ്നാമിലെ പോരാട്ടത്തിന്‌ അറുതിവരുത്തിക്കൊണ്ട് ആ രാജ്യത്തെ പതിനേഴാം പാരല്ലെൽ എന്ന രേഖയിലൂടെ വിഭജിക്കുന്നതിന്‌ സ്വിറ്റ്സർലന്റിലെ ജനീവയിൽ വച്ച് ഒരു‍ വെടിനിർത്തൽ ഉടമ്പടിയിലൂടെ തീരുമാനിച്ചു.
* 1960 - ശ്രീലങ്കയിൽ സിരിമാവോ ബണ്ഡാരനായകയെ പ്രധാനമന്ത്രിയായി തെരഞ്ഞെടുത്തു. ലോകത്ത് തെരഞ്ഞെടുപ്പിലൂടെ ഒരു രാജ്യത്തിന്റെ ഭരണസാരഥ്യത്തിലെത്തുന്ന ആദ്യത്തെ വനിതയായി.
* 1962 - കൊളംബിയയിലുണ്ടായ ഭൂകമ്പത്തിൽ 40 പേർ മരിച്ചു.
* 1969 - അപ്പോളോ പതിനൊന്ന് ചന്ദ്രനിലിറങ്ങി.
* 1973 - ജപ്പാൻ എയർലൈൻസിന്റെ ഒരു ജെറ്റ് വിമാനം ആംസ്റ്റർഡാമിൽ നിന്നും ജപ്പാനിലേക്കു പറക്കുന്ന വഴി പാലസ്തീൻ തീവ്രവാദികൾ റാഞ്ചി ദുബായിലിറക്കി.
* 1976 - വൈക്കിങ് 1 പേടകം ചൊവ്വയിൽ വിജയകരമായി ഇറങ്ങി.
* 1976 - വിയറ്റ്നാം യുദ്ധം:അമേരിക്കൻ പട്ടാളം തായ്‌ലന്റിൽ നിന്നും പൂർണ്ണമായും പിൻ‌വാങ്ങി.

## ജന്മദിനങ്ങൾ

## ചരമവാർഷികങ്ങൾ

## മറ്റു പ്രത്യേകതകൾ